Kainuun Lintutieteellinen Yhdistys ry

KLY

**TOIMINTAKERTOMUS 2017**

Yhdistyksen osoite:

Kainuun Lintutieteellinen Yhdistys ry

C/O Juha Mannermaa, Kuurnantie 5 A 14, 87200 Kajaani

Yhdistyksen hallitukseen kuuluivat Vesa Hyyryläinen (pj), Miska Puumala (vpj), Risto Leinonen (siht), Kalle Heikkinen, Kirsi Kilpeläinen, Samuli Lappalainen, Juha Mannermaa, Ari Partanen.

Rahastonhoitajana toimi Pirjo Tarkkinen ja AHK:n pj:na Hannu Rönkkö.

BirdLife Suomen edustajistossa yhdistyksen edustajina olivat Teppo Piira ja Kari Haataja.

Yhdistyksen jäsenmäärä vuoden 2017 lopussa oli 155 jäsentä, joista 134 varsinaista jäsentä, 18 perhejäsentä, sekä kolme nuorisojäsentä. Puhelinrinkiin (Whats app palvelu) oli vuoden 2017 loppuun mennessä liittynyt 38 KLY:n jäsentä.

Vuosikokous pidettiin Paltaniemen kylätalolla 25.1.2017. Kokoukseen otti osaa 9 jäsentä.

Kuukausikokoukset pidettiin Paltaniemen kylätalolla seuraavasti: 22.3. (vuoden lintu pikkutylli, Jouni Ruuskasen esitys Lintujen tunnistaminen Lokkilinnut. Esittelyssä oli 18 lokkilajia. Kokoukseen osallistui 18 henkilöä.), 12.4. (Tietoa tulevasta: Tornien taisto ja Paltaniemen lintuharrastuspäivä. Ari Tervon esitys Lintujen tunnistaminen Kotkat. Kokoukseen osallistui 13 henkilöä.), 17.5. (Ekopinnarallin purku ja tulokset. Ari Tervon esitys Lintujen tunnistaminen Kahlaajat 1. Kokoukseen osallistui 17 henkilöä.), 6.9. (12h pinnakisan purku ja tulokset. Pekka Helon ja Ari Tervon esitys Lintujen tunnistaminen Kahlaajat 2. Esittelyssä oli mm. sirrilajit. Kokoukseen osallistui 14 henkilöä.), 8.11. (Lokakuun pinnakisan purku ja tulokset. Kari Haatajan esitys Chitwanin kansallispuistossa, retkeily Nepalissa. Kokoukseen osallistui 17 henkilöä.).

Hallituksen kokoukset pidettiin 25.1. ja 8.11.2017. Sen lisäksi hallituksen yhteydenpitoa oli pitkin vuotta sähköpostissa asioiden niin vaatiessa.

Opastettu pöllöretki järjestettiin 11.3. (oppaana Juha Mannermaa). Retkeläiset saivat äänihavainnot huuhkajasta ja viirupöllöstä. Retkelle osallistui 6 KLY:n jäsentä.

Luontokuvailta järjestettiin Kaukametsän isossa salissa 5.4.2017. Tilaisuudessa esittelivät kuviaan Ari Tervo (*Israelin luonto ja linnut),* Katja Ronkainen (*Talaskangas)* ja Seppo Ronkainen (*Suden vuosi)*. Tilaisuuden juonsi Vesa Hyyryläinen. Yleisöä oli runsaasti, noin 300 henkilöä.

Jäsenkirjeissä tiedotettiin kokousten lisäksi pinnakisojen tuloksista ym. ajankohtaisista asioista.

Harvinaisuushavaintojen nopeaa ilmoittamista varten käytettiin tekstiviestipalvelua. Tuoreimpia havaintoja ilmoitettiin myös sähköpostiringin kautta, jossa myös käytiin keskustelua ajankohtaisista asioista.

Alueellinen harvinaisuuskomitea (AHK) jatkoi toimintaansa normaalisti. AHK käsitteli vuoden aikana 4 havaintoilmoitusta, jotka se hyväksyi. Edellisten hyväksyttyjen lisäksi yhdestä havainnosta odotetaan vielä lomaketta, ja yksi havainto (arokotka Suomussalmi, Kainuun 2.) on RK:n käsittelyssä.

Tiiraan ilmoitettiin vuoden aikana Kainuun linnuista runsaasti havaintoja ja yhdistyskäyttäjät ylläpitivät Kainuun lintuhavaintoarkistoa. Vuoden aikana Kainuussa havaittiin 226 luonnonvaraista lajia. Kainuulle uusia lintulajeja havaittiin 1. Kajaanin Kuluntalahdesta Lasse Lumikari löysi pikkukiljukotkan (Aqu pom). Havainto tuosta Kainuulle uudesta lajista tehtiin 27.-29.5. AHK tutki havainnon ja hyväksyi sen.

Pihabongaukseen tammikuussa (28. – 29.1.2017) osallistui runsaasti sekä yhdistyksen jäseniä että muita kainuulaisia.

Paltaniemen kylätalolla järjestettiin lintuharrastuspäivä 23.4.2017. Päivän aikana KLY:n jäsenet pitivät opastettuja linturetkiä lähimaastossa, ja Pekka Helo esitteli kuviaan kylätalon salissa. Kyläyhdistys möi naulaamiaan linnunpönttöjä halukkaille ostajille.

Valtakunnalliseen Tornien taistoon 6.5.2016 osallistuttiin 10:llä KLY:n alueen (Kainuun maakunta ja Vaalan kunta) lintutornilla. 43 henkilöä muodosti 10 tornijoukkuetta, joista parhaan tuloksen sai A. Partasen puutarha, KLY1/Puutarhan Pedot. Joukkueen jäsenet olivat Ari Partanen, Juha Mannermaa, Teppo Helo ja Hannu Rönkkö. Joukkue havaitsi 65 lintulajia, mm. tunturi- ja muuttohaukan. Torneilla kävi taiston aikaan useita vieraita seuraamassa taiston kulkua.

Suomen Ladun kanssa järjestettiin opastettu linturetki 25.5.2017 Kalajoen lintupaikoille ja – torneille.. Vetäjinä toimivat Juha Mannermaa ja Jouko Kotimäki.

Lasten lintuviikolla järjestettiin Jormuan ala-asteella 17.5.2017 ohjelmallinen lintu/luontopäivä.

Vetäjänä toimi Vesa Hyyryläinen.

Juha Mannermaa johdatteli väkeä yölintuja kuuntelemaan 17.6. Retkelle osallistui Juhan lisäksi Helena Mulari.

Perinteisiä linturalleja ja pinnakisoja järjestettiin seuraavasti:

Ekopinnaralliin 13.5. osallistui 15 joukkuetta (18 henkilöä); yhteensä havaittiin 121 lajia. Parhaan tuloksen, 93 havaittua lajia sai Pekka Helon ja Teppo Helon joukkue.

Hyrynsalmi-Ristijärvi alueella järjestettiin 24h pinnaralli 10.-11.6., johon osallistui 6 joukkuetta (16 henkilöä); yhteensä havaittiin 117 lajia. Voiton korjasi itselleen joukkue nimeltään ”Kysyn muilta, jotta tiedän itsekin”. Joukkueessa kisailivat Heikki Piira, Teppo Helo ja Pekka Helo. Joukkueen tulos oli 101 lajia.

Syyspinnaralli 12h (moottoroitu) järjestettiin 2.9. Joukkueita oli 9 (16 henkilöä); yhteensä havaittiin 115 lajia; voittajajoukkueen muodostivat Saana ja Jouni Meski 93 lintulajillaan.

Lokakuun pinnakisaan (koko lokakuun ajan kestävä) osallistui 30 KLY:n jäsentä; yhteensä havaittiin 124 lajia. Parhaan tuloksen saavutti Hannu Varo 102 lajia.

BirdLife Suomi järjesti jo perinteeksi muodostuneen Pönttöbongaus tapahtuman 10.-11.6., johon myös KLY:n jäseniä osallistui tarkkailemalla ja havainnoimalla pihapiirien pöntöissä pesiviä lintuja.

KLY:n jäsenistöä osallistui BirdLifen järjestämään Euroopan suurimpaan EuroBirdWatch tapahtumaan 30.9.-1.10. Tapahtumassa tarkkaillaan lintuja ympäri Eurooppaa samaan aikaan.

Ari Partasen puutarhalla oli järjestetty jäsenistölle lintujen syysmuuton seurantaa 24.9.

Foto Fennica kävi vieraanamme ja järjesti kiikari- ja kaukoputkiesittelyn. Tilaisuus pidettiin 25.4.2017 Paltaniemen venesatamassa. Jäsenistö osti uusia kiikareita esittelijältä.

Lehtikankaan koululla järjestettiin 2.11.2017 aktiviteettipäivä, jossa KLY:n ja BirdLife Suomen toimintaa esittelivät Jouni Ruuskanen ja Juha Mannermaa. Aktiviteettipäivän suunniteluun osallistui myös koulussa opettajana toimiva Kimmo Kumpulainen.

Pikkujoulu pidettiin 25.11.2017 Paltaniemen kylätalolla. Tilaisuudessa katseltiin myös ruokailun ja kahvittelun ohessa jäsenten ottamia kuvia linnuista ja muusta luonnosta. Juhlaan osallistui 28 henkilöä.

Yhdistyksen toimintaa esiteltiin lehdistössä.

YLE Kainuun Radiossa haastateltiin yhdistyksen jäseniä eri teemoista.

Yhdistyksen asioita oli esillä myös KLY:n Facebook-sivuilla.

Heikki Lehtovuoren kuvauskoju Painuanlahdella oli jäsenten käytössä.

Loukkaantuneita lintuja hoidettiin tai toimitettiin hoitoon. Puhelimitse annettiin hoito-ohjeita ja neuvontaa eri lintuasioissa.

Yhdistys osallistui yhdessä muiden yhdistysten kanssa lausuntoihin lintujen suojelussa ja muissa luonnonsuojeluasioissa. Esimerkiksi Oulujärven retkeilysaaria, Kuostoa ja Kaarresaloa, uhkaaviin hakkuihin reagoitiin lähettämällä lausuntoja ja valituksia eri viranomaisille ja oikeusasteille.

Yhdistys osallistui aktiivisesti Ärjän Masterplan-hankkeeseen tarjoamalla asiantuntija- ja talkooapua.

Yhdistyksen jäsenet osallistuivat valtakunnallisiin tutkimuksiin kuten talvilintulaskentoihin ja jatkoivat omia lintututkimuksiaan ja kuvaushaaskojen pitoa entiseen tapaan. KLY:n jäsenet laskivat Kainuussa talvehtineet koskikarat valtakunnallisen karalaskennan aikana. Kainuun lasketut karat mainittiin myös BirdLife Suomen tiedotteessa.

Pönttötalkoita järjestettiin ja metsiin vietiin kymmeniä pönttöjä eri lajeille.

Lintuja on rengastettu yhdistyksen alueella useamman rengastajan toimesta.

KYL:n jäseniä osallistui vuodenvaihteen souteluun Kajaaninjoen Linnanvirralla yhteistyössä Kajaanin kaupungin kanssa, Tarkoituksena oli estää joella oleskelevia laulujoutsenia joutumasta uuden vuoden ilotulituksen aikaan paniikkiin, ja siitä mahdollisesti aiheutuviin törmäilyihin jokivarren sähköjohtoihin ja muihin esteisiin. Kaupunki lupautui maksamaan korvauksen KLY:lle jäsenistön tekemästä työstä talkooperiaatteella.